SARL-NUUS - SONDAG - 6 JULIE 2008 
(Tweede uitgawe, drie items laat ontvang ingesluit). 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. 


Oudio is ook beskikbaar via die web www.sarl.org.za, klik op ARMI en volg die 
koppelings soos aangedui. Vir oudio via Echolink koppel met ZSOJPL-R. 


Hierdie, en vorige bulletins, kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), vanuit Pretoria met herleidings 
op 28,325, 14,235, 10,130, 7,066 en 3,695 MHz ESB, asook 51,400, 438,825 en 1 
297 MHz FM in die Pretoriagebied. (Ander nuuslesers verander soos toepaslik). 


STIL SLEUTEL 


Dit is met leedwese dat ons die heengaan van Eric McMillan, ZS5JM, op 30 Junie 
moet aankondig. Hy was n stigterslid van die Highway Amateurradioklub asook 
voorsitter. Ons innige meegevoel gaan aan sy vrou Udith, kinders, ander familie 
en vriende. 


(POUSE) 
In die nuus vandag; 
NUWE GROEP OM BHE-SAKE TE BEHARTIG 


KAAPSTAD NA PRETORIA DEUR MIDDEL VAN METEORVERSTROO- 
ING 


NUWE BROSJURE OOR AMATEURRADIO NOU OP DIE WEB 
RADIO ZS IN DIE POS 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


NUWE GROEP OM BHE-SAKE TE BEHARTIG 


Die Raad van die SARL het Nico van Tonder, ZS6AC@, aangestel om n komi- 
tee saam te stel om die bandbeplanning vir BHF/UHF, herhalerbeplanning 
en lisensiëring asook BHF/UHF-kompetisies te behartig. Vincent Harrison, 
ZSGBTY, Pierre Holtzhausen, ZSGPJH, en Craig Symington, ZSORH, sal by 
Nico aansluit. Die groep het alreeds begin om verskeie rekords op datum te bring 
waardeur n interaktiewe databasis en dekkingsdiagramme vir alle herhalers op 
te stel. n Spesiale e-posadres is gestig. Stuur asseblief in die toekoms alle her- 
haleraansoeke asook korrespondensie wat te make het met BHF/UHF-sake aan 
vhf@sarl.org.za. Klubs word versoek om met Nico saam te werk wanneer gevra 
word vir die nodige inligting. 


KAAPSTAD NA PRETORIA DEUR MIDDEL VAN METEORVERSTROO- 
ING 


Op 21 Junie het Pine, ZS6OB, en Naz, ZS1INAZ, op 2 meter, deur middel 
van meteor verstrooiing oor n afstand van 1 298 km kontak gemaak. WJST- 
sagteware het n totaal nuwe wêreld vir radioamateurs met beperkte toerusting 
oopgemaak. Die krag gebruik was 5 watt. Pine, ZS6GOB, het 4 sestienelement 
Yagis gebruik terwyl Naz, ZSINAZ, n 12 element Yagi gebruik het. Die kontak 
het rondom middag plaasgevind wat nie die geskikste tyd van die dag is nie. 


WJST is n rekenaarprogram vir BHF/UHF-kommunikasie wat gebruik maak 
van hedendaagse digitale tegnieke. Dit kan seine dekodeer wat slegs vir n 
breukdeel van n sekonde vanaf geioniseerde meteorspore weerkaats word, sowel 
as bestendige seine wat meer as 10 dB swakker is as die wat benodig word 
vir konvensionele GG. Een van sy operasionele modusse, JT65, is veral van 
toepassing vir amateur AMA-(Aard-Maan-Aard)kommunikasie. WJST is oop- 
bronsagteware. 


Om WJST te gebruik is n rekenaar wat met n klankkaart toegerus is en van 
Microsoft Windows, Linux of FreeBSD operasionele stelsel gebruik maak, ben- 
odig. 


Kommunikasie dmv. meteorverstrooing is n radiovoortplantingsmodus wat die 
geioniseerde spore van meteore gedurende atmosferiese indringing gebruik om 
n kortstondige kommunikasiepad tussen radiostasies daar te stel, wat tot 2 250 
kilometer van mekaar is. Soos die aarde op sy orbitale pad beweeg dring tien- 
duisende partikels, bekend as meteoriete, die boonste atmosfeer binne. Wanneer 
hierdie partikels begin om uit te brand laat hulle n spoor van geloniseerde par- 
tikels na wat tot n paar sekondes kan voortbestaan. Die geioniseerde spore kan 
baie dig wees en dus bruikbaar wees vir die weerkaatsing van radiogolwe. Die 
frekwensies wat gereflekteer kan word deur enige besondere spoor word bepaal 
deur die oorspronklike partikelgrootte, en is gewoonlik tussen 20 MHZ en 500 
MH. Naz en Pine sal enige geleenthede verwelkom om met ander stasies skeds 
op te stel. Stuur e-pos aan Pine met e-posadres janpienaar@ananzi.co.za of aan 
Naz met adres erc@pola.co.za. 


NUWE BROSJURE OOR AMATEURRADIO NOU OP DIE WEB 


Die SARL het n nuwe brosjure oor amateurradio gepubliseer wat beskikbaar is 
vir aflaai vanaf www.sarl.org.za. Die brosjure is in volkleur en geformatteer vir 
PDF vir maklike druk met n kleurdrukker. 


RADIO ZS IN DIE POS 


Radio 7S is vroeër hierdie week gepos en is ook vir SARL-Iede beskikbaar vir 
aflaai. Die Mei/ Junie-uitgawe het verskeie artikels oor antennas Beginnende met 
Dave Ingram in sy gereelde kolom “Ham Pride and Legacies” waarin hy skryf 
oor verskeie antennas vanaf n onsigbare draadantenna, tot een wat op n fiets 
gemonteer is. In n artikel genaamd “Amateur Radio, a foundation for technical 


knowledge” kyk ZS6AKV hoe amateurs sedert die eerste dae van radio bygedra 
het tot tegniese kennis en innovering. 


Riaan Stopforth, ZS5RA, skryf oor die opstelling en kalibrering van n multi- 
bipolare antenna wat n baie interessante konsep is. Dit moet gelees word. 


In “Digital Modes” sê ZSSRA dat geen hok sonder “Ham Radio Deluxe”, n baie 
interessante sagtewarepakket wat gratis afgelaai kan word, behoort te wees nie. 


Daarbenewens is daar die gereelde artikels vir jou leesplesier. 
SARL-HMO-BAKENPROJEK OP DREEF 


John Willescroft, ZS6EF, rapporteer dat die SARL-HMO-bakenprojek op dreef 
is. Die verskeie lesse wat geleer is tydens die toetsperiode het bygedra tot n baie 
verbeterde ontwerp. Die bakens is voltooi en sal gedurende die volgende paar 
weke ontplooi word. Die installering sal op n sistematiese basis ontplooi word 
beginnende in KwaZulu-Natal. Wanneer die uitplasing begin sal SARLnuus 
nuus verskaf oor wanneer die bakens geaktiveer word. Inligting sal ook op die 
bakenbladsy van www.sarl.org.za geplaas word. 


SCL-BONO AMATEURRADIOFONDS 


Maatskappye en individue word genooi om bydraes te maak tot die Sci-Bono 
amateurradiofonds. Die Sci-Bono Wetenskapontdekkingsentrum in Johannes- 
burg het `n projek begin waardeur daar `n toring en antennas by die sentrum 
opgerig sal word. 


Bydraes tot Sci-Bono, `n seksie 21 maatskappy, sal beloon word met 'n seksie X 
18 belastingsertifikaat wat die houer daarvan kwalifiseer vir `n belastingkorting. 
U bydrae kan u moontlik niks kos nie. Vir meer inligting kontak Chris Gryffen- 
berg, 4S6OOG, per e-pos na zs6cog@gmail.com of laai die brief van SciBono af 
vanaf www.zsbcog.co.za. 


'n Spesiale woord van dank aan Klaus Knopf, ZS1@0, en Gary Immel- 
man, ZSGYI, wat reeds geld asook persoonlike tyd en moeite tot hierdie 
noemenswaardige onderneming bygedra het. 


KOMPETISIENUUS 


Die TARU-HF-kampioenskappe is op die lug vanaf 12:00 UTC op Saterdag 12 
Julie tot 12:00 UTC op Sondag 13 Julie. Dit is 'n foon- en GG-kompetisie op die 
kompetisiebande vanaf 160 tot 10 meter. `n RS- of RST-verslag en die TTU-sone 
word uitgeruil, Suid-Afrika is in sone 57. 


Die Sandton ARK sal ZSOHO bedien vanaf die Nasionale Amaterradiosentrum 
en sal `n RS of RST verslag en SARL uitruil. 


KLUBNUUS 


Die Sandton Amateurradioklub, ZS6STN, bied hulle volgende RAF-klasse, wat 
op 16 Julie 2008 om 19:00 begin, by die NARS in Honeydew aan. Enige belang- 


stellende studente kan gerus vir meer inligting by Mark Zank by 083 367 8943 
aanklop. 


SANDTON 145,700-HERHALER TERUG OP DIE LUG 


Na 'n gaping van baie maande is die145,700 herhaler van die Sandton ARK weer 
in werking op die Bryanston watertoring. Die Sandtonklub vra dat u dit toets 
en u kommentaar stuur aan zs6phd@mweb.co.za. 


Hierdie herhaler sal op 'n eksperimentele basis elke naweek vanaf 17:00 Vradag 
tot 06:00 Maandag met die Sandton 70 cm herhaler op 438,800 gekoppel word. 
Dit sal toegang met die IRLP-koppeling op 145,700 elke naweek moontlik maak. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
stil tot onrustig wees met aktiewe vlakke wat gedurende 12 en 13 Julie verwag 
word. Die voorspelde effektiewe sonvlektelling sal gedurende die komende week 
minder as 5 wees. Die verwagte DX-toestande is goed vir die Noordelike rigtings 
maar vrotterig vir die hoofsaaklik Noord-Westelike paaie. 


20 m is die beste keuse vir DX met moontlike flou 20 m-openinge vanaf 15:00 
SAT na Indië. Kontakte met Australië en Nieu-Zeeland gaan baie uitdagend 
wees. Vanaf ongeveer 08:00 en weer om 17:00 is daar moontlike 20 m-openinge 
na Europa. Kontakte met die VSA gaan baie uitdagend wees. 


10 MH lyk laatmiddag en na sononder bruikbaar vir die morsekode- en digitale 
entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende die oggende en laat middag goeie resultate oor die korter afstande te 
lewer. 30 m sal gedurende die middel van die dag goeie resultate oor die langer 
afstande lewer. 


Saans is 80 m die beste keuse, veral nou dat die meeste donderstorms en staties 
agter die rug is. 160 m gaan ook baie bruikbaar wees. Dit is nou die ideale tyd 
om ʼn plan vir `n 160 m antenna te maak as jy nie alreeds een op het nie en die 
opwinding en nukke van topband wil beleef. 


Onthou dat hierdie net `n voorspelling is en dat HF jou steeds kan verras. Skakel 
jou stel aan, luister en roep ook C@ om seker te maak dat jy deel van die 
opwinding is. 

Besoek gerus www.spaceweather.co.za vir meer inligting. 


DAGBOEK VAN GEBEURE 


6 Julie - Spertyd vir indien van BHF-/UHF-Mikrogolfrekords; 12 Julie TARU- 
HF-kampioenskappkompetisie; 16 Julie ZS6STN begin RAF-klasse. 


SARL nuus nooi klubs en individue uit om nuusberigte wat vir radioamateurs 
en kortgolfluisteraars van belang is, in te stuur. Indien moontlik, voorsien nu- 


usberigte in beide Afrikaans en Engels op www.sarl.org.za/newsinbox.asp, nie 
later nie as die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MH in die Pretoria-gebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Gustav, ZS6BWN saamgestel is. 


'n Voorspoedige week word aan almal toegewens, 73. 


/EX 


